**VIVUS.LV MTB maratona 2025.gada**

**NOLIKUMS**

**1. Mērķis un uzdevumi.**

- Popularizēt kalnu divriteņu (turpmāk – MTB) sportu kā visiem pieejamu aktīvas atpūtas un veselību veicinošu sporta veidu.

- Veicināt citu valstu MTB entuziastu ierašanos Latvijā, tādējādi veicinot tūrisma attīstību.

- Popularizēt velosipēdu kā videi un cilvēkam draudzīgu transportlīdzekli.

- Iesaistīt bērnus un jauniešus fiziskajās aktivitātēs, veicinot viņus veselīgam dzīvesveidam.

- Sacensības notiek atbilstoši Latvijas Riteņbraukšanas federācijas noteikumiem un vadlīnijām.

**2. Organizatori:**

Biedrība “Latvijas Riteņbraukšanas federācija”

Reģistrācijas numurs: 40008023340

Roberta Feldmaņa iela 11, Rīga, LV-1014

Tālrunis: 67540605

Mājas lapa: [www.lrf.lv](http://www.lrf.lv)

Biedrība „Latvijas Kalnu Riteņbraukšanas Attīstības Centrs"  
Reģ.nr. LV40008175057  
“Braši”, Apes pagasts, Smiltenes novads, LV-4337  
Tālr.: 29249496, Mairis Levans

Sacensību mājas lapa: [www.vivusmtb.lv](http://www.vivusmtb.lv)

E-pasts: [info@mtb-maratons.lv](mailto:info@mtb-maratons.lv)

**3. Norises vieta un laiks.**  
20.04.2025 – 1.posms Ķegums, mototrase “Zelta zirgs”

25.05.2025 – 2.posms Talsi, Kamparkalns

06.07.2025 – 3.posms Alūksne, Opekalns

03.08.2025 – 4.posms Jaunpiebalga

13.09.2025 – 5.posms Ape #MTB100

**4. Distance un starta laiks.**

- Pasākuma sākums plkst. 8:00.

- Distances garums 15 – 100 km, atkarībā no dalībnieku sagatavotības un vecuma. Bērniem distances garums no 300 metriem – 3 km.

- Trase izveidota vienā vai divos apļos un ir marķēta.

- Distances veikšanai ir noteikts distances veikšanas kontrollaiks. Kontrollaiks tiek pielīdzināts dalībnieka pārvietošanās ātrumam 10 km/stundā (Piemēram, ja barošanas punkts izvietots distances divdesmitajā kilometrā, tad kontrollaiks tur noslēdzas pēc divām stundām). Pēc kontrollaika beigām organizatori negarantē tiesnešu vai distances apkalpojošā personāla klātbūtni un uzraudzību distancē (dalībnieks, ārpus kontrollaika var turpināt dalību sacensībās, bet tam jārēķinās ar paša spēkiem gan orientējoties distancē, gan rūpējoties par savu drošību).

**5. Grupas un distances:**

|  |  |
| --- | --- |
| **MTB Maratons/ MTB100** | |
| Sievietes – no 2006. līdz 1991. gadā dzimušas | 50-60 km \* |
| Sievietes 35 – 1990. gadā un agrāk dzimušas | 50-60 km \* |
| Vīri U23 – no 2006. līdz 2003. gadā dzimušie | 50-60 km \* |
| Vīri – no 2002. līdz 1995. gadā dzimušie | 50-60 km \* |
| Vīri 30 – no 1994. līdz 1986. gadā dzimušie | 50-60 km \* |
| Vīri 40 – no 1985. līdz 1976. gadā dzimušie; | 50-60 km \* |
| Vīri 50 – no 1977. gadā un agrāk dzimuši | 50-60 km \* |
| \* MTB Maratons distances garums MTB 100 posmā | 100 km |
| Elektro velosipēdu klase, bez vecuma un dzimuma ierobežojuma. Elektro velosipēdu jauda nedrīkst pārsniegt 250W, ātrums nepārsniedz 25 km/h, Elektro velosipēdam jāatbilst Starptautiskās Riteņbraukšanas savienības (UCI) noteikumiem par elektro velosipēdiem. |  |
|  |  |
| **MTB Pusmaratons** | |
| Jaunietes – no 2010. līdz 2009. gadā dzimušas | 25-35 km \* |
| Jaunieši – no 2010. līdz 2009. gadā dzimušie | 25-35 km \* |
| Juniori – no 2008. līdz 2007. gadā dzimušie | 25-35 km \* |
| Sievietes U23 – no 2008. līdz 2003. gadā dzimušās | 25-35 km \* |
| Sievietes S 45 – 1980. gadā un agrāk dzimušās | 25-35 km \* |
| Vīrieši Vīri 45 – no 1980. līdz 1966. gadā dzimušie | 25-35 km \* |
| Vīrieši Vīri 60 – 1965. gadā un agrāk dzimuši | 25-35 km \* |
| Pusmaratona kungi – no 1981. līdz 2006. gadā dzimuši | 25-35 km \* |
| Pusmaratona dāmas – no 1981. līdz 2002. gadā dzimušas | 25-35 km \* |
| \* MTB Pusmaratons distances garums MTB 100 posmā | 50 km |
|  |  |
| **Pusaudžu distance** |  |
| V 12 – pusaudži no 2015. līdz 2013. gadā dzimuši | 10-15 km \* |
| S 12 – pusaudzes no 2015. līdz 2013. gadā dzimušas | 10-15 km \* |
| V 14 – pusaudži no 2012. līdz 2011. gadā dzimuši | 10-15 km \* |
| S 14 – pusaudzes no 2012. līdz 2011. gadā dzimušas | 10-15 km \* |
| \* Pusaudžu distances garums MTB 100 posmā | 20 km |
|  |  |
| **Bērnu brauciens** |  |
| Meitenes/zēni 3 – 2022. - 2023. |  |
| Meitenes/Zēni 5 – 2020. - 2021. |  |
| Meitenes/Zēni 7 – 2018. - 2019. |  |
| Meitenes/Zēni 9 – 2016. - 2017. |  |

**6. Dalībnieku reģistrācija.**

- Internetā: [www.vivusmtb.lv](http://www.vivusmtb.lv)

- Sacensību vietā, atbilstoši konkrētā posma dienas kārtībai.

**7. Dalības maksa MTB maratonā.**

- Bērnu brauciens ir bez maksas.

- Dalības maksa pa distancēm:

- Pusaudži, tautas brauciens – 15 eiro – 20 eiro.

- Pusmaratons (juniori, jaunieši, jaunietes, seniori) – 20 eiro – 25 eiro;

- Pusmaratons, maratons – 29 eiro – 35 eiro;

- Numuru izsniegšana uz vietas sacensību centrā, atbilstoši konkrētā posma dienas kārtībai.

- Dalībniekiem, kuri uz sacensībām neierodas, iemaksātā dalības maksa netiek atgriezta, kā arī netiek pārnesta uz nākamo posmu.

- Gadījumā, ja sacensības tiek atliktas no organizatoriem neatkarīgu iemeslu dēļ (*force majore*, valdības lēmumi vai citu no organizatoriem neatkarīgu iemeslu dēļ), dalības maksa netiek atgriezta.

* 1. **Dalības maksā ietilpst:**
* marķēta un īpaši sagatavota MTB trase;
* numura plāksne ar elektronisko čipu, kas jāsaglabā uz visu sezonu;
* ēdināšanas un dzirdināšanas punkti trasē;
* auto stāvvieta sacensību dalībniekiem;
* velosipēdu mazgāšana pēc sacensībām;
* neatliekamās medicīniskās palīdzības pakalpojumi – starta/finiša zonā dežurē neatliekamās medicīniskās palīdzības brigāde.;
* sacensību rezultāti – visu dalībnieku rezultāti tiks ievietoti interneta mājas lapā [www.vivusmtb.lv](http://www.vivusmtb.lv);
* foto un video apskats sacensību mājas lapā [www.vivusmtb.lv](http://www.vivusmtb.lv).

**8. Vērtējums.**

8.1. Maratona distance/ Individuāli:

Posma uzvarētāji un turpmāko vietu ieguvēji tiks noteikti nolikuma 4. punktā paredzētajās vecuma grupās.

8.2. Maratona distance/ komandas:

Komandu sastāvus nepieciešams pieteikt pa e-pastu [info@mtb-maratons.lv](mailto:info@mtb-maratons.lv) Komandas sastāvu pieteikšana visai sezonai noslēdzas 2025.gada 1.aprīlī.

Komanda sastāv no vismaz 3 dalībniekiem.

Komandā atļauts pieteikt gan vīriešus, gan sievietes.

Komandas vietu posmā nosaka pēc 3 (trīs) labāko dalībnieku punktu summas distances kopvērtējumā.

Sezonas laikā dalībnieks drīkst realizēt vienu pāreju starp komandām, sacensību organizatoriem iesniedzot rakstisku pieteikumu, ar apstiprinājumu no bijušās un jaunās komandas.

Ja komandām ir vienāds punktu skaits, augstāk ierindojas tā komanda, kuras dalībnieks individuāli izcīnījis augstāku vietu posma kopējā ieskaitē.

Komanda var tikt reģistrēta arī no atsevišķi pieteiktiem dalībniekiem, nosūtot e-pastu ar komandas nosaukumu un dalībnieku sarakstu un [info@mtb-maratons.lv](mailto:info@mtb-maratons.lv).

**9. Apbalvošana.**

Katrā posmā pirmie trīs katras vecuma grupas dalībnieki tiks apbalvoti ar medaļām un atbalstītāju balvām.

Sezonas kopvērtējumā pirmie trīs katras vecuma grupas dalībnieki tiks apbalvoti ar balvām.

**10. Tiesāšana.**

Sacensību tiesāšana notiek atbilstoši Latvijas Riteņbraukšanas federācijas noteikumiem un vadlīnijām [www.lrf.lv](http://www.lrf.lv).

**11. Velomaratona dalībnieku ievērībai:**

- MTB Maratona dalībniekiem lūdzam nepiesārņot dabu maratona trases teritorijā un ar cieņu izturēties pret apkārtējo vidi.

- MTB Maratons notiek pie daļēji ierobežotas transporta kustības.

- Visiem sacensību dalībniekiem pa grants ceļiem un citiem autoceļiem jābrauc pa labo pusi un obligāti jāievēro ceļu satiksmes drošības noteikumi!

- Dalībniekiem jāņem vērā, ka transporta līdzekļi var izbraukt uz ceļa no mājām, tīrumiem, pļavām un meža ceļiem.

- Dalībniekiem ir jābūt īpaši uzmanīgiem šķērsojot autoceļus!

**12. Organizatoru un tiesnešu tiesības un atbildība.**

- Tiesnešu kolēģijai kopā ar organizatoriem ir tiesības izlemt jautājumus, kuri nav minēti sacensību nolikumā.

- Organizatori nav atbildīgi par nolikuma nezināšanu un neievērošanu.

- Organizators nav atbildīgs par iespējamām sadursmēm un ceļu satiksmes negadījumiem sacensību laikā.

- Organizators nav atbildīgs par iespējamām sadursmēm, kritieniem un citiem nelaimes gadījumiem trasē.

- Organizators un visi citi cilvēki, kuri ir iesaistīti sacensību organizēšanā neatbild par jebkādiem tiešiem, netiešiem, neparedzamiem vai paredzamiem fiziskiem un materiāliem zaudējumiem sacensību dalībniekiem, kas var notikt pirms vai pēc sacensībām, kā arī to laikā.

- Sacensību laikā uzņemtās fotogrāfijas sacensību organizatori drīkst izmantot reklāmas utml. uzskates materiālos bez saskaņošanas ar tajās redzamajiem cilvēkiem.

**13. Personas datu aizsardzība:**

Biedrība "Latvijas Kalnu riteņbraukšanas attīstības centrs" kā sacensību organizators ciena sacensību dalībnieku privātumu. Ar organizācijas Privātuma politiku iespējams iepazīties mājaslapā [www.vivusmtb.lv](http://www.vivusmtb.lv).

Datu pārzinis ir biedrība "Latvijas Kalnu riteņbraukšanas attīstības centrs", adrese: “Braši”, Apes pagasts, Smiltenes novads, LV-4337.

Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieka vārdu, uzvārdu, dzimumu, dzimšanas datus un izvēlēto distanci. Citi dati iesniedzami brīvas izvēles kārtībā.

Publiski redzamajā starta sarakstā un rezultātos ir redzams dalībnieka vārds, uzvārds, dzimšanas gads, dalībnieka grupa, starta numurs, komanda un velosipēda marka. Ja dalībnieks nevēlas tikt uzrādīts publiski redzamajos sarakstos, viņam par to jāinformē sacensību organizators uz e-pastu [info@mtb-maratons.lv](mailto:info@mtb-maratons.lv). Šajā gadījumā publiski redzamajos sarakstos dalībnieks tiks norādīts kā “Anonīms”. Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dalībniekiem.

Jebkurā brīdī sacensību dalībniekam ir iespēja pieprasīt dzēst vai veikt labojumus savas personas datos.

Sacensību dalībnieki, piesakoties sacensībām, piekrīt sacensību laikā uzņemto foto un videomateriālu izmantošanai sacensību organizatora vajadzībām, tai skaitā, bet ne tikai publicēšanai mājaslapā [www.vivusmtb.lv](http://www.vivusmtb.lv), Latvijas medijos un sociālajos portālos.

Ja dalībnieks, piesakoties sacensībām, norāda savu e-pastu, tas tiek iekļauts dalībnieku datu bāzē ar nolūku informēt dalībnieku par jaunumiem vai izmaiņām sacensību informācijā, kā arī citās norisēs. No jaunumu saņemšanas jebkurā brīdī dalībniekam ir iespēja atrakstīties, rakstot uz e-pastu [info@mtb-maratons.lv](mailto:info@mtb-maratons.lv).

Lai nodrošinātu dalībnieku atpazīstamību un sacensību noteikumu ievērošanas kontroli uz dalībnieka numura tiek norādīts dalībnieka vārds un uzvārds.

Piesakoties sacensībām dalībnieks piekrīt šajā nolikumā noteiktajiem personas datu aizsardzības nosacījumiem.

**Organizatori ir tiesīgi mainīt sacensību nolikumu bez iepriekšēja brīdinājuma, bet ne vēlāk kā vienu nedēļu pirms pirmā sacensību posma.**